Teistholmen (Grimstad)

Teistholmen er en liten øy i Grimstads skjærgård, i Agder. Holmen ligger ca. tre kilometer sør for Grimstad havn, helt ute mot havgapet, men på innsiden er det en sandstrand som ligger pent i ly for solgangsbrisen. Denne stranden har gjort Teistholmen til et populært utfartssted, særlig for barnefamilier. Hele holmen er lagt ut til friluftsområde, og det er anlagt gjestebrygge og toalett. Det settes ut geiter om sommeren for å beite ned buskvegetasjonen. Holmen er på ca. 52 da, høyeste punkt er 18,4 moh.